Tabakverbod 'wreed', hoor hof | Maroela Media
Tabakverbod 'wreed', hoor hof
Dit is wreed om rokers te dwing om eensklaps heeltemal op te hou rook. Daar is boonop geen bewyse dat die rookverbod Suid-Afrikaners laat ophou rook het nie.
So het die Fair Trade Independent Tobacco Association (Fita SA) Woensdag in die hof geargumenteer oor die opheffing van die verbod op die verkoop van tabakprodukte. Dié saak is in die hooggeregshof in Pretoria aangehoor.
Fita SA het Woensdag gesê dit is 'n "daad van wreedheid" om rokers te dwing om sonder enige sigarette gedurende die algehele landwye afsondering te moet klaarkom.
Adv. Arnold Subel SC het namens Fita SA aangevoer dat Nkosazana Dlamini-Zuma, die minister van samewerkende regering en tradisionele sake, absolute miskenning toon vir die emosionele en fisiologiese druk waaronder rokers verkeer as gevolg van die verbod op tabakprodukte. Dit te midde van 'n "reeds stresvolle' situasie weens die Covid-19-pandemie.
Subel het verder gesê dit is onrealisties om te verwag dat Suid-Afrikaners skielik gaan ophou rook as gevolg van die verbod op tabakprodukte.
Volgens Subel hoef die hof nie te probeer uitpluis of daar wetenskaplike getuienis bestaan ​​dat rokers 'n groter kans het om aan Covid-19 te sterf as ander pasiënte nie, aangesien Dlamini-Zuma nie in haar argumente daarin kon slaag om te bewys dat mense ophou rook weens die verbod nie.
"Dit kan in haar wêreld 'n antwoord wees om mense sover te kry om op te hou rook, maar dit is wensdenkery. Om in die regte wêreld voor te stel dat jy deur die verbod mense sover gaan kry om op te hou rook, is heeltemal vergesog. Die goue draad hier is 'n onomkeerbare feit dat die verbod op tabakprodukte nie die aanbod gaan stop nie," het Arnold gesê.
Fita SA het nou gevra dat die verbod ter syde gestel word. Die organisasie het ook gevra om die notule van die nasionale bevelraad se vergadering te sien waartydens besluit is om die verbod te behou nadat pres. Cyril Ramaphosa uitdruklik aangekondig het dat dit opgehef sou word.
Dlamini-Zuma het egter daarteen geskop en verduidelik dat die bevelraad 'n kabinetstruktuur is en dat sy besprekings daarom geklassifiseer is.
Die organisasie het verder aangevoer dat die regering Suid-Afrikaners se intelligensie beledig deur aan te voer dat hulle Covid-19 gaan aansteek deur sigarette met mekaar te deel. "Dieselfde geld dan vir die deel van selfone en die regering het niks hieroor gesê nie."
Die verhoor het Woensdagmiddag voortgegaan.
Fita SA In die nuus
Uitblinker-matrikulant sterf tragies in ongeluk
Ongeveer 300 polisiemanne vas vir oortreding van afsonderingsregulasies
Hi hoop tog die uitspraak vat nie te lank nie. Te veel mense het reeds selfmoord gepleeg oor die belaglike verbod op tabak. Mense wag angstig om te gaan koop.
My ma is 83 en sy koop ook haar sigarette onder die tafel. Ek wil nie eers weet wssr sy dit kry of wat sy daarvoor betaal nie. So, die kopdoek vrou, tot sulke ou mense wend hulle tot onwttighede. Hoe dink jy gaan so 'n ou mens nou ophou? En sy is do gedond as kan kom. Kannie onthou wanneer sy laas verkoue gehad het nie. So ek hoop hierdie aansoek slaag want ek is ook maar bang vir ma se veiligheid. Kyk, want sy koop skelm. Pa weet nie eers nie. So ja.
Ek hoop op drie dinge:
1. Hof beslis teen kopdoek
2. Las dat sy nie mag appeleer nie en
3. Dat sy persoonlik aanspreeklik is vir die kostes.
Sy kryp weg agter n sogenoemde kabinetstruktuur/bevelraad… Ek dink daars soveel fisiese items wat mense ongeag uitwissel en deel so wat sou haar/bevelraad se agenda dan wees? Ek dink ook dis n persoonlike/individuele keuse en menslike reg om te kies wat jy wil drink, rook, eet of watookal.
Hoop dat die "kopdoek" vandag sal sien wie het n se in die korrupte / kommunistiese SA. Nie sy nie of zumpie vir wie sy eintlik verteenwoordig nie. hy is nog ltyd in beheer deur haar, dis tyd dat sy ook moet gaan. hulle het net skade gebring in SA, en behoort eintlik nerens naby enige regering nie.